Εργαστήριο για Στελέχη και Εργαζόμενους Κοινωνικών Επιχειρήσεων, Συνεταιρισμών και Πρωτοβουλιών Αλληλεγγύης

Η Αναπτυξιακή Σύμπραξη «στη Γραμμή των Οριζόντων» διοργανώνει την Τετάρτη 7 Μαΐου και ώρα 14:00 δίωρο εργαστήριο-συζήτηση με θέμα «Εντός-Εκτός-Κοινωνικά: Πώς στελεχώνεται και δικτυώνεται ένας φορέας κοινωνικής οικονομίας».

Στο εργαστήριο θα συζητηθούν:

* Η επιλογή προσωπικού και στελεχών που συμβαδίζουν με την φιλοσοφία, τις αρχές και τις ανάγκες του κοινωνικού φορέα
* Η συνεργασία με ανθρώπους και φορείς εκτός της επιχείρησης στα πλαίσια της δικτύωσης και της προώθησης της κοινωνικής οικονομίας

Στη συζήτηση θα συμμετέχουν ως εισηγητές εξειδικευμένοι εμπειρογνώμονες.

H εκδήλωση εντάσσεται στα πλαίσια της σειράς συναντήσεων μεταξύ Κοινωνικών Συνεταιρισμών και ομάδων που συμβάλλουν στην οικονομική και κοινωνική ανάπτυξη των τοπικών κοινωνιών.

Τόπος διεξαγωγής είναι η Αίθουσα Πολλαπλών Χρήσεων της Π.Ε.Ψ.Α.Ε.Ε, Ηπείρου 41, Αθήνα (κοντά στο σταθμό Λαρίσης).

Περισσότερες πληροφορίες και εγγραφές στο 210-8213492 και στο info@grammiorizonton.gr